Det var klart for Henrik at hovedstyrken til østerrikerne, korpset til Campitelli, var betryggende forskanset på høydene sørvest for byen, mens keiserarméen lå på høydene som blokkerte den vestlige veien til Freiberg. Selv om fronten på stillingen deres var forsterket med flere redutter og piggtrådsperringer, så virket det ikke som det var styrker som vernet høyreflanken til den allierte arméen. Dette var et altfor fristende mål for prinsen som planla å låse østerrikerne fast i sørvest med en liten avdeling, mens hovedarméen hans tok keiserarméen fra flanken. Henrik gamblet på at det østerrikske korpset under Meyer ikke ønsket å forlate skansen på høyden sin.